title: Kretzoiarctos beatrix
text: Kretzoiarctos beatrix (ABELLA, MONTOYA & MORALES, 2011) ye una especie extincta de mamifero carnivoro d'a familia d'os ursidos que vivió en o Mioceno en Europa, fa arredol de doce millons y meyo u once millons y meyo d'anyos. A especie s'identifica como miembro d'a subfamilia Ailuropodinae (linache evolutivo de l'onso panda), en a qual estaría o miembro más antigo conoixiu.
  
  Ye una especie definida en l'anyo 2011 a partir de restas fósils descubiertas en a provincia de Zaragoza, pero enantes adscritas a o chenero Agriarctos. O especimen fósil se conoixeba enantes como Agriarctos beatrix, y con ixa investigación se concluyó que feba parte d'un chenero diferent que os mesmos autors baltizón en honor a o paleontologo hongaro Miklós Kretzoi.
  
  Descripción 
  
  Kretzoiarctos beatrix yera más chicot que os onsos pandas actuals, con arredol de 60 kg de peso. Se piensa que puyaba más fácil a os árbols, y podeba fer una vida parcialment en as alturas. A la contra que os pandas actuals, que son herbivoros quasi de tot, K. beatrix yera omnivoro como ye regular en os onsos.
  
  Habitat 
  
  En o Mioceno, Europa teneba un clima más suau que l'actual y buena cosa d'o continent teneba selvas temperadas y humedas de fuella perén, semellants a o bioma actual de laurisilva. Os suyos descriptors piensan que K. beatrix viviba en estas selvas.
  
  Referencias
  
  Vinclos externos